PARAGON — KONTTORITEKNIIKAN AVAINSANA 

Omistamme tämän kirjasen — kuvauksen 
paragonilaisten uutteran työn tuloksista 
ja yrityksen kehityksestä — liike- ja muille 
ystävillemme, joiden luottamus on anta- 
nut meille vankan uskon tehtävämme 


tarpeellisuuteen. 


PARAGON 


KONTTORITEKNIIKAN AVAINSANA 


Oy Paragon Ab aloitti toimintansa itsenäisenä osakeyhtiönä vasta vuonna 1955. 
Paragonin historia maassamme ulottuu kuitenkin paljon pitemmälle, aina viiden 
vuosikymmenen taa. Vuonna 1909 solmittiin näet lokakuun 12 päivänä sopimus, 
jonka perusteella Erikoispainamo Paragon aloitti toimintansa omana osastonaan 


Weilin & Göösin painotalossa. 


Paragon erikoistui alusta alkaen palvelemaan maamme liike-elämää ja teollisuutta 
konttoriteknillisine järjestelmineen. Tosin Paragonin syntyvuonna tuskin vielä voitiin 
puhua varsinaisesta konttoritekniikasta, silloisia liikkeitä kuvaa paremmin sana 
kauppapuoti, ja silloisten teollisuuslaitosten konttorit eivät juuri tunteneet nykyajan 
kiireistä rytmiä. Maaperä oli kuitenkin suotuisa, maan teollisuus- ja liike-elämä eli 
selvästi vilkastumisen kautta ja tarvitsi edelleen kehittyäkseen tehokasta konttori- 


tekniikkaa. Aika oli siten kypsä Paragonin syntymiselle. 


Siitä, mitä Paragon on tänään, mitä se asiakkailleen tarjoaa ja miten se toimii, 
kertovat seuraavat sivut sanoin ja kuvin. Miten Paragon on puolen vuosisadan ai- 
kana kehittynyt siksi yritykseksi, jona sen tänään tunnemme, siitä kerrotaan liik- 


keen historiaa käsittelevässä osassa. 


Toivomme, että tämä kirjanen herättää Teissä, sen lukijassa, mielenkiintoa ja että 


se on omalta osaltaan yhä lujittamassa sitä hyvää yhteistyötä, joka on aina vallin- 

nut asiakaspiirimme ja yhtiömme välillä. 


Kaikkialla missä tehdään työtä tarvitaan lomakkeita. 


Kun valmistetaan tuotteita, tarvitaan työmääräyksiä, palkka- 
lomakkeita, varastomääräyksiä... 


Kuljetuksissa tarvitaan lähetysluetteloita, rahtikirjoja, matka- 
lippuja... 

Varastoinnissa tarvitaan varastomääräyksiä, palautusilmoi- 
tuksia, varastokortistoja... 


Konttoritoiminnassa tarvitaan laskuja, kirjelomakkeita, -kir- 
janpitolomakkeita... 


Ilman lomakkeita ja niihin" merkittyjä tietoja ei mikään pit- 
källe pyörisi. Lomakkeet ovat talouselämän. verenkierron. vält- 
tämättömiä soluja. 


Jotta kaikki toimisi mahdollisimman kitkattomasti ja vähällä 
vaivalla, ovat erilaiset lomake- ja konttoriteknilliset järjes- 
telmät tarpeen. 


Nykyaikaista konttoritekniikkaa 


Erilaiset lomaketeknilliset ratkaisut 
muodostavat nykyaikaisessa konttoritekniikassa 
sen perustan, jolle tarkoituksenmukainen ja 
joustava konttorityö rakentuu. 

Paragonin järjestelmät on suunniteltu 
silmälläpitäen kulloinkin vallitsevan tarpeen 


tehokkainta ratkaisua. 


-Paragonin tuotantoa tän 


Paragon-kassakuitti — ensimmäinen 
Paragonin valmiste — on muodos- 
tunut pätevän kassatarkkailun pe- 
rusvälineeksi nimenomaan kun on 
kysymys käteissuorituksista vähit- 


täiskaupan alalla. 


jäljentämiskirjan ... 


Kun tarvitaan useita samoja tietoja sisäl- 
täviä lomakkeita, voidaan niiden yht'aikai- 
nen täyttäminen suorittaa käsin hiilipape- 
reita käsittelemättä... 


Rata-laitteen ... 

Paragon Portable laitteen... Paragon Register laitteen avulla. 


Täytettäessä moniosaisia lomakkeita kirjoitus- 
koneella käytetään... 


Speed-Feed laitetta... Parabar laitetta... 


« .. Speed-i-set lomakkeita. 


Entäpä, jos käytettävissämme on reikä- 
korttikoneita? Silloin voimme nopeuttaa 
ja tehostaa työtämme Paragonin tarkoi- 
tuksenmukaisia lisälaitteita apuna käyt- 


täen: 


CCFF 
— reikäkorttitabulaattoriin liitettävä lomak- 
keiden ja hiilipaperin käsittelylaite 


DIVI 
— reikäkorttilomakkeiden leikkaus-, järjestely- » 
ja erottelulaite 


*Tärkeämpää kuin ar- 
kistoiminen on löytä- 
minen? 

Löytäminen on help- 
poa, kun käytettävis- 
sämme ovat pätevät 


arkistointivälineet . .. 


Ardex-riippukansiot.... 


Pendex-erikoisriippukansiot ... 


Paralok — ohjausrei'itettyjen 
lomakkeiden taltiointikansiot. 

Pyävist, kipo N381und, Srotkel 


SAKKI KäkA 


Jantare, Vappu 


Ultradex tilasto- ja suunnittelutaulujen avulla saadaan helposti selvä 
ja havainnollinen kokonaiskuva tilanteesta. 


Flexo-rivihakemisto, nopeasti käsille saatavien 
tietojen pika-arkisto. 

Taylorix-kirjanpidossa saadaan tilimerkinnät yhdellä 


kirjoittamisella sekä asia- että aikajärjestykseen. 


Taylorix-läpikirjoitus- 
periaatetta voidaan 
soveltaa yhtä hyvin | 
käsin... | 


«.. kuin koneellakin hoidettavaan kirjanpitoon. 


Taylorix 700 - kirjanpitokoneen 
tehokkaiden laskulaitteiden an- 
siosta voidaan monitahoisetkin 
kirjanpitotehtävät ratkaista kä- 
tevästi. 


Taylorix 1100 - kirjanpitoauto- 
maatti on uusin tulokas Taylorix- 
koneiden sarjassa. 


Oikein suunniteltu kortisto muo- 
dostaa tehokkaan tarkkailun pe- 
rustan ja on liiketoiminnalle tär- 
keiden tietojen pätevä tallettaja. 


Taylorix-pystykortistossa yhtyvät tar- 
koituksenmukainen tilankäyttö ja kä- 
sittelynopeus tehokkaaksi kokonaisuu- 
deksi. 


LÄKEETI 


Rol-Star sähkökäyttöinen pyörivä, 
suurten kapasiteettien kortisto. 


Columbia-rumpukortisto. 


Speedex neulakortisto on lajittelu- 
kortisto, josta tiedot saadaan hetkessä 


halutulla tavalla ryhmiteltyinä. 


Acme — verrattoman nopea näkyväotsakkeinen kortisto. 


Summary Board auttaa meitä numerotietojen yhdistelyssä. 


Erilaiset tarkkailuliput sekä 
etiketit ovat pieniä, mutta 
tärkeitä yksityiskohtia liike- 
elämän moninaisilla saroilla. 


Bell Punch matkalippujärjestel- 
mä tunnetaan kaikkialla maail- 


massa. 

Erilaisten tuotteiden hintamerkinnöissä voimme käyttää hyväksemme WAM-painatuslaitteita. 

« Etiketistä — tuotteen nimikortista 
— saa asiakas ensivaikutelman 


ostoksia tehdessään. 


Jatkuvan suunnittelutyön avulla käyt- 


"täen hyväksi lukemattomia käytän- 


nön työstä saatuja kokemuksia luo- 
daan yhä uusia ratkaisuja ja kehi- 
tetään yksilöllisiä sovellutuksia. Näin 
voi Paragon aina tarjota asiakkail- 
leen pätevimmän keinon kulloinkin 
kyseessä olevan konttoriteknillisen 


tehtävän hoitamiseen. 


Nykyaikainen teollisuuslaitos 


— Paragon tänään 


Rinnan Paragon-tuotteiden 
kehityksen kanssa 

ovat koneistot 

ja valmistusmenetelmät kehittyneet 
ja tuotantolaitos laajentunut. 
Alkuaan Mannerheimintiellä 
sijainnut tehdas 

on siirtynyt 

Pitäjänmäelle 
myyntinäyttelyn ja konttorin 
jäädessä edelleenkin entisiin, 


tosin täysin uusittuihin tiloihinsa. 


2 Kavakos masesss - j 


Paragonin ajanmukainen painotalo sijaitsee 
Pitäjänmäellä. Tehdasrakennuksen, tilavuu- 
deltaan 22.500 m3, on piirtänyt arkkitehti 
Eero A Kajava. 

Paperirullat ja -paalit saadaan tehtaalle 


suoraan rautatievaunusta. 

Varsinainen tuotantovaihe alkaa latomosta. Lomake- ja taulukko- 
ladelmien valmistaminen vaatii käsinlatojan tarkkaa työtä. 


Valinkoneessa valautuvat ladelman muo-- 
dostavat kirjakkeet yhtenäisiksi kirjasin- 
riveiksi ja palstoiksi. 

Laajassa pilarittomassa paino- » 
hallissa pyörivät nykyaikaiset, 
suuritehoiset painokoneet taita- 
vien ammattimiesten hoitamina. 
Painatuksen laatuun vaikuttava 
ilman suhteellinen kosteus sääde- 
tään automaattisen ilmastoin- 


tilaitteen avulla. 


« Pieneen painosaliin sijoitetuissa lipukeko- 
neissa painetaan päivittäin suuret määrät 
tarkkailu- ja hintalappuja. 


Osa tuotteista jää varastoon, josta ne ai- 


kanaan toimitetaan lopullisille käyttäjilleen. 


Lähettämöstä tuotteet kiidätetään 


asiakkaiden käyttöön. 


Myös Paragonin oman toiminnan 
kitkaton sujuminen vaatii teho- 
kasta konttorityön järjestelyä. 

Ihminen, jonka työpanos aina on 
jokaisessa tuotteessa ratkaisevana 


tekijänä, tarvitsee oman huoltonsa. 


Henkilökunnan ruokalassa keräämme 


uusia voimia ravitsevasta ateriasta. 


Poliklinikka puolestaan auttaa sairaus- 
tapauksissa ja antaa ohjeita terveyden 


vaalimiseksi. 


Lähes jokaisella Paragonissa työskente- 
levästä 250 henkilöstä on oma tilinsä 
huoltokonttorissa, joka säästää heiltä 
monta askelta hoitaessaan keskitetysti 
jäsentensä asioita. 


« Myyntinäyttelyssä voi asiakas perusteellisesti 
tutustua kaikkiin Paragonin järjestelmiin. 


Näyttelyn ajanmukaisen sisustuksen on suun- 
nitellut Ilmari Tapiovaara. 


Yksityiskohta näyttelystä. 


maama S I VOosin 


Näin olemme tutustuneet tämän päivän Paragoniin, 


sen tuotteisiin ja toimintaan. 

PARAGONIN SYNTY 


Ensimmäinen Paragonin (Paragon — esikuva) nimeä kantava liike, jonka 
"tarkoituksena oli suunnitella ja valmistaa teollisuuden ja liike-elämän tarvit- 
semia lomakejärjestelmiä ja -laitteita, sai alkunsa Englannissa vuonna 1886. 
Silloin lausuttiin sen yhtymän syntysanat, joka nykyään on nimeltään Lamson 
Paragon Supply Co Ltd. Lontoosta tämä yhtymä laajensi toimintaansa 
kautta maailman perustaen ensin itsenäisen tytäryhtiön, Paragon Kassen- 

- block G. m. b. H:n Berliiniin vuonna 1898. Tällä yhtiöllä tuli sittemmin ole- 
maan tärkeä merkitys muiden eurooppalaisten Paragon-tehtaiden perusta- 
misessa, koska neuvottelut käytiin sen välityksellä ja ammattimiesten koulutus 
tapahtui sikäläisellä tehtaalla. Ruotsi oli ensimmäinen maa, johon Paragon 
Kassenblock A. G:n kanssa käytyjen neuvottelujen pohjalla perustettiin 
Paragon-tehdas. Vuonna 1901 solmi nimittäin tukholmalainen Aktiebolaget 
Centraltryckeriet sopimuksen Paragon-osaston perustamisesta liikkeensä. 
yhteyteen saaden yksinoikeuden hankkia maahan erikoiskoneita Paragon- 
lomakkeiden valmistamista varten. Vuonna 1903 sopimus laajennettiin käsit- 
tämään myöskin myynti Suomeen. 


Näihin aikoihin lähetettiin Tukholmasta Saksaan Bengt Oldenburg, mies, 
joka aikanaan tuli huomattavalla tavalla vaikuttamaan Suomen oman 
Paragonin syntyyn. Saksassa hän aluksi perehtyi ennen muuta väripainatuk- 
seen ja sai myöhemmin erikoiskoulutuksen Paragon Kassenblock A. G:ssä. 


Paragon tulee Suomeen 


Muutamia vuosia myöhemmin päätettiin Ruotsista käsin laajentaa myynti 
käsittämään paitsi Suomea myös Venäjä ja Baltian maat. Bengt Oldenburg, 
joka tällöin oli Tukholman Paragonin johtaja, omistautui keväällä 1909 
yksinomaan tähän uuteen tehtävään. Hän solmi Paragon Kassenblock A.G:n 
ja Ab Centraltryckeriet'in kanssa sopimuksen tarkoituksenaan valmistaa ja 
toimittaa Paragon-tuotteita Suomen ja edellä mainittujen Venäjän ja Baltian 
maiden markkinoille. Tutustuttuaan Suomessa olosuhteisiin, hän muutti 
lopullisesti maahamme vielä syksyllä samana vuonna. Lokakuun 12 päivänä 
1909 johtaja Oldenburg sitten allekirjoitti Osakeyhtiö Weilin & Göös Aktiebo- 
lag'in kanssa sopimuksen tämän liikkeen yhteyteen perustettavasta Paragon- 
osastosta, joka sai nimen Erikoispainamo Paragon. Tästä päivästä voidaan 
Siis sanoa suomalaisen Paragonin aloittaneen toimintansa. 


Tuotanto aloitettiin viipymättä Weilin & Göös'in silloisessa toimitalossa Hel- 
singissä Länsi-Heikinkatu 20:ssä johtaja Oldenburgin mukana saapuneilla 
kahdella painokoneella, joista kassakuittikone oli hankittu Paragon Kassen- 
block A.G:ltä ja lomakepainokone Ab Centraltryckeriet'iltä. 


Silloinen Paragonin paino sijaitsi yhdessä huoneessa, kuvassa näkyvän talon 
vasemmanpuoleisessa siivessä. Siellä johtaja Oldenburg itse koulutti ensim- 
mäisen kassakuittipainajan. Henkilökunnan muodosti siihen aikaan ainoas- 
taan kolme henkilöä: johtaja Oldenburg, edellä mainittu kassakuittipainaja 
sekä lähettipoika. Pian päästiin kuitenkin siirtymään pihan perällä sijaitse- 
vaan rakennukseen, jossa toimintatilat olivat hieman suuremmat. Parin 
konttorihuoneen lisäksi sai Erikoispainamo Paragon tilavamman huoneen 
painoansa varten, mutta kaikki muut painatukseen liittyvät työt, kuten lato- 
minen, paperin leikkaaminen, liimaaminen ja sitominen suoritettiin silloin 
vielä Weilin & Göös'in muilla osastoilla. 


Erikoispainamo Paragonin ensimmäinen 
toimipaikka Länsi-Heikinkatu 20:ssä. . 


Paragon Venäjän ja Baltian markkinoilla 


Huolimatta alkeellisista olosuhteista, henkilökunnan pienuudesta ja muista 
alkavaan liiketoimintaan liittyvistä vaikeuksista onnistui johtaja Oldenburgin 
tarmonsa ja erinomaisen järjestelykykynsä ansiosta laajentaa osastonsa toi- 
mintaa ja levittää Paragon-tuotteita Venäjälle, Baltian maihin ja Puolaan, 
kuten tarkoitus oli ollutkin. Nämä maamme ulkopuolella olevat markkinat 
merkitsivätkin kehittyvälle teollisuuslaitokselle paljon, sillä sikäläisissä suur- 
kaupungeissa oli huomattavasti suurempia liikeyrityksiä kuin meillä koti- 
maassa, ja laajempi taattu menekki antoi mahdollisuuden koneiston lisäämi- 
seen ja kehittämiseen. Vuoden 1911 alussa alkanut kirjapainotyöntekijäin 
lakko keskeytti kuitenkin joksikin aikaa lupaavasti alkaneen toiminnan, mm. 
suuret Venäjälle tilatut työt joutuivat seisomaan koneissa aina huhtikuun lop- 
puun saakka, jolloin tämä ns. *periaatelakko? loppui. 


Toiminta jatkui kuitenkin lakon jälkeen entistä vireämpänä. Henkilökuntaa 
lisättiin ja ammattitaitoisia työntekijöitä hankittiin ulkomailta. Saksasta saa- 
pui kassakuittipainaja ja Ruotsista lomakepainaja sekä kirjansitoja, jolloin 
Paragon sai oman sitomonsa. Konekantaa lisättiin hankkimalla toinen kassa- 
kuittikone ja lomakepainokone. Tämän jälkeen konehankintoja tehtiin sään- 
nöllisesti vuosittain aina maailmansodan kynnykselle asti. Lisää toimintatilaa 
saatiin sekä uutta konttoria että uutta painoa ja sitomoa varten. 


Sen aikainen toiminta oli nykyisiin oloihin verrattuna varsin alkeellista, mistä 
osoituksena on mm. silloinen tavaroiden kuljetusjärjestelmä. Hissinä näet 
toimi tavallinen suurehko puulaatikko, joka oli rautaketjulla köytetty kiinni 
vaijeriin. Tällä hissillä valmiit painotuotteet laskettiin kolmannessa kerrok- 
sessa sijaitsevasta sitomosta alas pihalle, jonka yli ne kuljetettiin ”kottikärryillä? . 
lähettämöön ja sieltä yhtiön ajokkina toimivan hevosen kuormaan. Suurten 
tilausten sattuessa ei oma hevonen enää riittänytkään, vaan oli turvauduttava 


% 


kadun toisella puolella olevien vuokra-ajurien apuun. 'Hisseinä? toimivat 


näihin aikoihin myös talon juoksu- eli aputytöt, jotka töitten valmistuttua 
juoksuttivat sitomosta portaita alas sylin täydeltä valmista painotavaraa. 
Samaa puutteellisuutta osoittaa myös se, että jo kuuden aikaan aamulla oli 
kannettava puut kellarista ja aloitettava huoneen lämmitys. Siitä huolimatta 
voitiin talvisaikaan varsinainen painotyö näillä 'vilustuneilla* koneilla aloittaa 
vasta noin kello yhdeksän tienoilla. Kun työt sitten vihdoin oli saatu käyntiin, 
ei niitä voitu lopettaa ennen kello 23, sillä tilauksia oli alusta alkaen runsaasti. 
Varsin. pitkän päivätyön joutuivat siis sen aikaiset työntekijät suorittamaan. 
Konekannan ja henkilökunnan lisääntyessä muuttuivat kuitenkin olosuhteet 
ripeästi, työhuoneitten luku lisääntyi ja työskentely muuttui miellyttävämmäksi 
ja helpommaksi. 


Myynnin kasvaessa oli henkilökuntaa lisättävä. Mainittakoon ennen kaikkea 
edustajat, jotka palkattiin hoitamaan silloista ulkomaanmyyntiä. Niinpä 
ennen maailmansotaa oli yksi edustaja Pietaria ja Baltian maita varten, 
toinen Etelä-Venäjää ja Puolaa varten sekä kolmas, jonka toimintapiirinä 
olivat Itä-Venäjä ja Siperia. Nämä edustajat olivat kiinteässä yhteydessä pää- 


konttoriin ja lähettivät:mm. säännöllisesti raportteja toiminnastaan. Edustajien 


raportit saattoivat joskus olla varsin hauskojakin. Herra Simon — Paragonin 
edustaja Moskovassa, Odessassa ja Pietarissa — selosti raportissaan vaikeuk- 
siaan myydä Paragon-järjestelmää seuraavasti: *Paragon ei ole mikään kahvin- 
papu, joka tungetaan asiakkaan suuhun, vaan järjestelmä, joka on pantava 
asiakkaan päähän, ja se on usein perin vaikeata?. 


Silloisista tuotteista tärkeimmät olivat ennen kaikkea Paragon-kassakuitit, 
jotka usein käsitettiinkin Paragonin ainoiksi tuotteiksi, sekä muut jäljentämis- 
järjestelmät kuten Plic-läpikirjoituskirjat ja nk. duplikaattipostikortit. Ensim- 
mäisinä vuosina valmistettiin pääasiallisesti rahtiseteleitä, kuljetusseteleitä, 


kirjelomakkeita sekä yksinkertaisempia lomakkeita. Maailmansodan jälkeen 
tuli jäljentämisjärjestelmä yleisemmin käytäntöön sekä laskujen kirjoittami- 
sessa että kirjanpidossa. Kun aikaisemmin oli tyydytty vain yhteen jäljen- 
nökseen, otettiin nyt jopa viisikin jäljennöstä. 


Venäjälle toimitetut vatfiokäet kasvoivat vähitellen nykyisiinkin oloihin verra- 
ten varsin suuriksi. Tästä on osoituksena sekin, että sinne lähetettiin joka 
viikko n. 10 000 kg:n painoinen junakuormallinen painotuotteita. Kassakui- 
— teista oli 100 000 lehtiötä käsittävä painos aivan tavallinen, eikä 300 000 
kappaleen painoskaan ollut suinkaan harvinainen. Vapaussotamme puhje- 
tessa oli työn alaisena 500 000 lehtiötä käsittävä painos, joka sodasta huoli- 
matta saatiinkin osittain painetuksi, mutta valitettavasti painosta ei koskaan 
voitu toimittaa perille. Vielä Venäjän vallankumouksen alettuakin toimitet- 
tiin kuitenkin tilauksia suurista vaikeuksista huolimatta. Väliaikaisen halli- 
tuksen antamien vientilupatodistusten turvin yritettiin joidenkin painotuote- 
erien vientiä, mutta koska tilanne Venäjällä päivästä päivään muuttui, ei 
koskaan voitu olla varmoja lähetysten perille saapumisesta, suoritusten täs- 
mällisyydestä puhumattakaan. 

Erään Venäjälle toimitetun 
Paragon-kuitin etupuoli 


sekä takasivu mainossanomineen. 

Mara3miubi 

1. Puweasescxan 24, Ten. 24-08 m 15-74. 
2. Exarepummmcxan 25. Tea. 39-59. 

3. MpeoGpawencwan 76. Ten. 35-09. 

K. = I maailmansota — Venäjän markkinat sulkeutuvat 0 
d Maailmansodan aikana, jolloin elintarvikkeista oli kova pula, otettiin palve- | dy 
i lukseen kokki ja avattiin pieni elintarvikemyymälä omaa henkilökuntaa var- a K M KOTA 
| ten. Koska johtaja Oldenburg itse antoi suuren arvon hyvälle ruoalle, piti N 
a i hän myös huolen siitä, että kaikki, mitä tässä pienessä henkilökunnan ravin- i a 
8 na tolassa tarjottiin, oli olosuhteet huomioon ottaen parasta mahdollista. Esim. TN OP Vo 
; 5 avajaisateriaksi tarjottiin lohi- ja makkaralaatikkoa a la Oldenburg. r Um 
| + Tämä esimerkki ei ole ainoa Paragonin senaikaisesta ?sosiaalisesta? toiminnasta. hä | 
J IR Johtaja Oldenburgilla oli tapana varsin reippaasti puuttua myös henkilökun- va 2 
hav | : 
| Kuvamme esittää vientilupatodis- 
S tuksen jäljennöstä, jonka teksti 
on suomennettuna viereisellä si- 
; : vulla. i 


jäljennös: 
Kauppa- ja Teollisuuskomissariaatti 
Ulkomaankaupan Osasto 
Osasto 
Pöytä | 
Tammikuun 29 p. 1918 
No. 316 
TODISTUS 


Vuonna. 1917, Joulukuun 29 p. annetun Kansal- 
listen Komissaarien Neuvoston päätöksen perus- 
teella on tämä todistus annettu Prochorovsky 
Trechgorny = Yhtiön Harkovan osastolle, = asian- 


* omaisessa = tullikamarissa: esitettäväksi.  Todistuk- 


sessa vahvistetaan, että Kauppa- ja Teollisuus- 
komissaarin apulainen on tuontivaliokunnan 26. 1. 
1918 päivätyn päätöksen mukaisesti oikeuttanut 


Yhtiön Suomesta tuomaan painettuja tuotteita 4000 kg... 


Ylläoleva todistus on voimassa 4 kuukautta anta- 

* mispäivästä lukien. | 

Kauppa- ja Teollisuuskomissaarin Apulainen 
(Allekirjoitus) 

Osastopäällikkö 

Leima. 


Tämä Kopio, jonka on esittänyt Kosma Mitro- 
fanovich Kravchenko. Harkovan kaupungista on 
täysin yhtäpitävä alkuperäisen kappaleen kanssa, 
"jonka todistaa Harkovan Kansallistuomioistuimen 
3. notaariokonttori, joka sijaitsee Kauppiaskujan 
n:ossa 2. Alkuperäisessä kappaleessa ei ole leima- 
merkkiä. 

Vuonna 1918 maaliskuun 14 p:nä 


Luettelon. No: 174 | 
.Kamreeri (Allekirjoitus) 
Leima: Harkovan Kaupungin Kansan Tuomio- 
istuin 


Sihteeri (Allekirjoitus) 


tansa yksityisiin vaikeuksiin, mikäli hän katsoi voivansa olla avuksi. Niinpä 
hän kerrankin havaitsi erään oppipojan, joka oli köyhästä kodista, kulkevan 
perin kehnoissa vaatteissa. Hetkeäkään tuumimatta hän vei pojan mukanaan 
vaatetusliikkeeseen ja antoi pukea tämän kiireestä kantapäähän uusiin vaat- 


teisiin. 


Itse maailmansodan tapahtumat eivät varsinaisesti pysäyttäneet tehtaan 
toimintaa lukuunottamatta suurlakkoa vuonna 1917 ja vuoden 1918 ensim- 
mäisiä kuukausia, jolloin käytiin omaa vapaussotaamme. Maailmansodan 
jälkeen myytiin itsenäiseen Puolaan Paragon-tuotteita vielä 1920-luvulla sekä 
Paltian maihin aina toisen maailmansodan alkamiseen saakka. Venäjän 
markkinat sen sijaan sulkeutuivat täydellisesti, mikä tietenkin aiheutti joksi- 
kin aikaa suuria menekkivaikeuksia. Toisaalta taas maamme itsenäistyminen 
ja oman elinkeinoelämämme kehittyminen yhä laajenevine markkinoineen 


korvasi suhteellisen lyhyessä ajassa tämän huomattavan menetyksen. 


— Paragonin vieraskielisiä esittelylehtisiä vuosilta 1912—1920. 


Myynti suuntautuu kotimaahan 


Kotimaan markkinoiden laajentamiseksi johtaja Oldenburg ryhtyi tarmok- 


kaaseen toimintaan. Hän palkkasi useita edustajia hoitamaan myyntiä maa-- 


kuntaan ja aloitti valtavan mainoskampanjan, johon tarkoitukseen silloinen 
etevä karikatyyripiirtäjä Germund Paaer otettiin Paragonin palvelukseen. 
Johtaja Oldenburg itse keksi ideat mainoksiin taiteilija Paaerin toteuttaessa ne. 
Noihin aikoihin aikakaus- ja sanomalehdissämme nähtiinkin toinen toistaan 
vetävämpiä Paragon-mainoksia, jotka silloisissa oloissa herättivät suurta huo- 
miota ja merkittävästi edistivät Paragonin ripeää kehittymistä. Paragonin 
nimen piti esiintyä ja tulla tunnetuksi kaikissa mahdollisissa yhteyksissä. Tätä 
periaatettaan johtaja Oldenburg sovelsi käytäntöön mm. siten, että antoi 
omalle huvijahdilleen nimen Paragon”, joka oli näkyvin kirjaimin maalattu 
aluksen molemmille sivuille sekä mastossa liehuvaan viiriin. Kerrotaan, että 
hänen upokkaansakin olivat varustetut Paragon-nimellä. 


Vuoden 1919 keväällä tuli tehtaan toimintaan jälleen pieni keskeytys, kun 
tuntemattomasta syystä syttynyt tulipalo maaliskuussa hävitti Weilin & 
Göös'in sitomon koneineen. Tuli aiheutti vaurioita myös Paragonin sitomossa. 
Osoituksena sen aikaisesta taloudellisuudesta kerrottakoon, että vahingoittu- 
neita painotuotteita myytiin alennuksella asiakkaille muistiinpanolehtiöiksi. 


Välittömästi sodan jälkeen oli riittävän konetäydennyksen saaminen vaikeata. | 


Uusia tuotteita, mm. rullamerkkejä ja raitiotielippuja varten, onnistuttiin 
kuitenkin saamaan kolme lipukekonetta sekä muutamia pikapainokoneita. 


Juhannusaattona avatut Suomen ensimmäiset messut aloittivat lupaavasti 
1920-luvun. Lipukekoneet tulivat nyt hyvään tarpeeseen Paragonin saadessa 
tehtäväkseen painaa pääsy- ym. messuliput. Nämä ensimmäiset messut 


Paragonin ilmoitukset olivat var- 


sin huomiotaherättäviä. Tässä 
eräitä näytteitä vuosina 1919— 
1920 julkaistuista ilmoituksista. 


| AUTTAVA KÄSI 


voi vonasti tulla pelastajaksi hädässä. [ 


KUINKA" USEIN ovatkaan liikemiehet avun tarpeessa | 
tarkkaillessaan, johtaessaan liikettään. 


valvoessaan ja 
— 12300008 


vaki kädeksenne!. liikemieben — fi 


Se käsi on jokaisen 
parhain tuki ja parhain apu. 


mana0osea 
. LUKEMATTOMAT LIIKEMIEHET ympäri 


maailmaa 
ovat Paragonjärjestelmän avulla nähneet liikkeensä 
menestyvän. 


vun 
PYYTÄKÄÄ MEILTÄ NEUVOA; me lähetämme Teille 
mielellämme kirjan TPARAGON JÄRJESTELMÄ" 
mOHeTSI 


| JÄLJENNÖS ii ALKUPERÄINEN 


pidettiin Johanneksen kirkon kentällä ja läheisissä koulutaloissa. Parago- 
nilla oli oma osastonsa Ruotsalaisessa Kauppaopistossa, ja Paragon-tuotteiden 
esittelijöiksi palkattiin sieviä nuoria neitosia. Näille messuille Paragon valmisti 
erityisen Messudiploomin, jonka jokainen kävijä sai lunastaa omalla nimellään 
varustettuna pienestä maksusta itselleen muistoksi. 


Virheitä sattuu usein 


Myöskin taitavin voi erehtyä. 


SAADAAN RINOASTAAN KÄYTTÄMÄLLÄ 
MEIDÄN ITSEKOPIOIMISJARJESTELMIAMME. 


Järjestelmäimme mukana seuraava kopiopaperi 
4 PUC" takaa, että jäljennös on samannäköi- 
nen kuin alkuperäinen kappale 


I| Laskuvirheitä 

kaan. Ostajanne voivat todistaa, 
että moni markka häviää 

'W Teiltä juuri niiden tähden. 


Plic-paperi on voittamaton ja tunnustettu kautta 
koko maailman. Plic-paperia valmistaa Paragon- 
yhtiö Lontoossa. ==" j|Ilfi 


HUOM.! Plic-paperia ei koskaan myydä irtonai- 
sena, sitä seuraa. aina tarpeellinen määrä itse- 
kopioimisjärjestelmäimme mukana. | 


Jarjesteimiämme matkitlaessfa saadaan kyllä hyviä alkuperäisiä 
po kde ja 


tään 
ovat useimmiten mahdotlomat lukea. Koko itseko 


pioimisen tarkoitus on silloin mennyt hukkaan. 


Pyytäkää malleja itsekopioimisjärjestelmistämme. 


Sen kautta on Teillä tilaisuus tarkastaa kaikki [| 
jäljennös kontrollia varten. kelata atlas 


Näyttämällä asianomaiselle virke voidaan välttää sen toissuminen. — Tarjoudumme neuvomaan ja 
opastamaan, millä tavoin tarkastus liikkeessänne on tehoisimmin järjestettävä. 


PARAGON | a : 
||I| x krist? PARAGON muninitssn 


Itsekopioimislomakkeiden erikoispainamo. Pilettejä lehtiöissä ja rullissa. Joukkopainoksia. 


Mainittujen messutuotteiden valmistaminen tavanomaisten tilausten ohessa 
aiheuttikin jo sitä suuruusluokkaa olevan työmäärän, että koneet pyörivät 
tehtaalla vuorokauden ympäri, ja töitä tehtiin sekä vuoro- että ylityönä. 
Monet nykyisistä, jo siihen aikaan liikkeen palveluksessa olleista työntekijöistä 
muistavatkin aloittaneensa työpäivänsä aamulla kello 8 ja lopettaneensa 
vasta seuraavan päivän iltana. Näiden kuumeisten työpäivien jälkeen eivät 
paragonilaiset jaksaneet ajatellakaan juhannuksen viettoa. Muiden kaupunki- 
laisten lähtiessä ajan tavan mukaan viettämään suven juhlaa saaristoon, 


viettivät paragonilaiset sitä nukkumalla pois valvottujen öittensä aiheuttaman 
väsymyksen. Mutta vahinko tuli täysin korvatuksi, kun johtaja Oldenburg 
messujen päätyttyä vei henkilökuntansa vuokratulla purrella huviretkelle 
saaristoon. 


Paragonin konttori vuonna 1919. 


Pysyvä näyttely. Pöydän ääressä 
E W Heinrich ja neiti Sjöholm. 


Mainososasto työssään. 
Taiteilija Germund 
Paaer ja neiti Lebedev. 


Paragonin näyttelyosasto 


Suomen ensimmäisillä 
messuilla 1920. 


Näyttelyosastonsa lisäksi Paragon asetti omana erikoisuutenaan näytteille 
messukentälle (Johanneksen kenttä) painokoneen, joka aamuvarhaisesta 
iltamyöhään painoi kassakuitteja vetäen kauas kuuluvalla jyminällään yleisöä 
puoleensa siinä määrin, että jonoakin pääsi syntymään. Mielenkiintoisena 
seikkana nykyaikaisiin messuihin nähden voidaan pitää sitä, ettei koneessa 


valmistettu mainoskuitteja, vaan työtä tehtiin toden teolla, sillä menossa 


oli silloinen Talous-Osakekaupan tilaus. 


Paragon laajenee ja muuttaa uuteen toimitaloon 


Sekä Weilin & Göös'in että Erikoispainamo Paragonin tuotannon vähitellen 
kasvaessa alkoivat silloiset tilat käydä aivan liian ahtaiksi, jolloin alettiin 
suunnitella tehtaan laajentamista ja siirtämistä toiseen paikkaan. Tätä tar- 
koitusta varten olikin jo vuonna 1916 hankittu Töölönkadulta tontit N:o 13 
ja 15, mutta levoton aika oli estänyt rakennussuunnitelmien toteuttamisen. 
Vasta vuonna 1922 saatettiin suunnitelmia jatkaa, jolloin Töölönkadulta 


ostettiin vielä tontti N:o 11. 


Mannerheimintien, Etelä-Hesperian- 
kadun ja Töölönkadun: rajoittama 
alue 1920-luvun alussa. Tälle ton- 
tille pystytetyissä rakennuksissa toimi 
Paragon-tehdas vuosina 1925—1955. 


Ensimmäisten tonttien hankkimisen aikoihin oli Töölö vielä melko asumatonta 
aluetta, joten uuden tehtaan sijainnista lausuttiin varsin epäileviä mielipiteitä. 
Kansallismuseon lisäksi Töölössä oli vain muutamia huviloita siellä täällä 


| kallioiden rinteillä ja joitakin vastarakennettuja kivitaloja tulevien katujen 

| varsilla. 

! 

Mutta kun rakennustöitä raha- ym. vaikeuksien vuoksi ei päästy aloittamaan 

| ennen kuin vuonna 1924, olivat näkymät jo toiset. Oli jo olemassa katujakin, 
yin mg = joiden varsille vähitellen kohosi rakennuksia. Kun uusi 7-kerroksinen liike- 


MUUTTO. — LOPPUUNMYYNTI. = 


ja tehdasrakennus valmistui kesäkuun 1 päivänä 1925, oli Etu-Töölö täyttä 
vauhtia kehittymässä, eikä kukaan enää epäillyt rakennuksen sijainnin onnis- 


tuneisuutta. 


Itse muutto uudelle tehtaalle kävi täysin kitkattomasti, koska koneet siirret- 
tiin sinne vähitellen, eikä tehtaan toimintaa tarvinnut kokonaan pysäyttää 


ME MUUTAMME 


maaliskuun lopulla uuteen tehdasraken- 
nukseemme Töölössä ja sen vuoksi kehoi- 


Yhtiön ensimmäinen auto 
1920-luvulla. 


* Vakuutamme voivamme toimittaa mää- 
räpäivänä kaikki tilaukset, jotka molile saa- 
puvat ennen maaliskuun 10 päivää. 


Vähentääksemme varastoamme ennen 
muuttoa, loppuunmyymme tilaus-," plic-, 
rahti- ja bonkirjoja, tulli-inlaagoja, mulsti- 

a lehtiöitä, rengaskirjoja y. m. R . 
ä -Maksaa. vaivan käydä konttorissamme. 
Loppuunmyynti kestää tästä päivästä muut- 
topäivyään asti. 


Paragonin muutto uuteen toimi- 
taloon tehtiin tiettäväksi voimal- 
lisella ilmoituksella, jossa samalla 


YDareson 


Ea aÄ MX kerrottiin loppuunmyynnistä ja 
teemme ovat laa- Sähköosolte: 


piisi | Manon N vakuutettiin valmisteiden olevan 


vak S laadultaan parhaita. 


: Bi; = tamme arvoisia asiakkaitamme jo nyt = 
pi meille jättämään huhti, touko- ja kesä- a 
kuulla toimitettaviksi aijotut tilauksensa. 
< 


ETULL 


| 


yhdeksikään päiväksi. Näihin aikoihin hankittiin muuton helpottamiseksi 
tehtaalle ensimmäinen kuorma-auto, mikä sekin voidaan merkkitapauksena 
mainita. Siten päättyi tehtaan historiassa se romanttinen vaihe, jolloin kulje- 
tukset suoritettiin hevoskyydillä. 


Pari vuotta ennen uudelle tehtaalle muuttoa oli maailmansodan aiheutta- 
masta lamakaudesta jo päästy nousemaan. Koneiden tuontimahdollisuudet 
paranivat ja näin päästiin lisäämään myös Paragonin konekantaa, joka markki- 
noiden kasvaessa oli osoittautunut täysin riittämättömäksi. Aikaisemmin mai- 
nittujen pikapainokoneiden lisäksi hankittiin lisää Kidder-painokoneita ja 
tiikelikoneita, joten muutettaessa Töölöön oli koneita jo kolmattakymmentä. 
Mitä tuotevalikoimaan tulee, oli aikaisempien valmisteiden lisäksi tullut myös 
uusia, kuten matkatavarakuitit rautateitä varten. Myös kortistojen alalla 
tapahtui huomattava kehitys, kun Paragonin onnistui saada ajanmukaisten 


järjestelmien edustus. Nämä olivat näkyväotsakkeinen Acme-kortistojärjes- 


telmä ja Flexo-rivihakemisto. 


Acme-kortistojen yhteydessä käytettävien tulenkestävien teräskaappien mai- 
nonnasta voidaan kertoa seuraava tapaus. Kaappien tulenkestävyyden totea- 
miseksi hankittiin silloiselta palopäälliköltä lupa saada järjestää pieni tulipalo- 
koe paloaseman pihalle. Acme-kaappi, joka oli täynnä valmiiksi kirjoitettuja 
kortteja, ajettiin paikalle ja kaapin ympärille kasattiin runsaasti puita, jotka 
valeltiin paloöljyllä ja sytytettiin tuleen ohikulkijoiden suureksi ihmetyk- 
seksi. Kun tuli oli sammunut, oli Acme-kaappi täysin hehkuvan hiillok- 
sen peitossa. Nyt otettiin paloletkut esille ja kaapin päälle ruiskutettiin 
vettä, jotta tähän tulen runtelemaan, lähinnä romua muistuttavaan kaappiin 
saatettiin kajota. Kun kaappi avattiin ja sen sisältöä tutkittiin, havaittiin, että 
korteissa oleva teksti oli täysin luettavissa. Vain korttien reunat olivat kuumuu- 
den vaikutuksesta ruskistuneet. Tällaistakin saattoi siis mainonta olla 1920- 


Palopäällikkö Gösta Waseniuksen » E 
antama kirjallinen todistus Acme- 
kaapin tulenkestävyydestä. 


luvulla. Joka tapauksessa päästiin toivottuun tulokseen: kaapit olivat osoittau- 


tuneet tulenkestäviksi. Palossa vahingoittunut kaappi voitiin sitäpaitsi korjata 
ja saada täten vielä käyttökelpoiseksi. Tämän kokeen alkuidean sai johtaja 
Oldenburg siten, että eräällä Paragonin kilpailijalla oli Acme-kortiston tapai- 
nen kortisto, jossa kuitenkin käytettiin helposti palavia osia kuten selluloidia 
yms. EFi tarvittu muuta kuin että osoitettaisiin Acmen paremmuus paloko-. 
keessa, mikä siis tapahtuikin. Palopäällikkö antoi kokeesta kirjallisen todistuk- 
sen, jota käytettiin runsain mitoin hyväksi kaikessa Acme-kortistoa esittele- 


vässä mainonnassa, kiertokirjeissä ja ilmoituksissa. 


* Acme-kaappi ympäröidään Acme-kaappi palokokeessa liekkien 
poltettavilla aineilla, jotka sytytetään. keskellä. 


1930-luku, voimakkaan kehityksen kausi 


1930-luku oli vilkasta toiminnan ja kehityksen kautta. Yleismaailmallista 
talouspulaa seurasi nopea elpyminen kaikilla elinkeinoelämän aloilla. Alettiin 
kiinnittää yhä suurempaa huomiota järjestelmälliseen liikkeenhoitoon ja niihin 
- apuneuvoihin, joita tämän tarkoitusperän toteuttamiseksi oli kehitetty. Juuri 
tässä oli se työkenttä, jonka raivaajana Paragon maassamme toimi. 


Kolmekymmenluvulla markkinoi Paragon joukon uusia järjestelmiä, jotka 
alusta alkaen saavuttivat suuren suosion maamme liike-elämän piirissä. Speed- 
Feed laite ja yhtäjaksoiset lomakkeet mullistivat lomakkeiden koneellakirjoi- 
tustyön tehdessään tarpeettomaksi monimutkaisen lomakkeiden keräily— 
hiilipaperien asettelu — tasoitus — erottelutyön. Saman periaatteen pohjalla toi- 
mivat Paragon Register ja Paragon Portable laitteet, joiden avulla vältetään 
hiilipaperien käsittely käsin täytettäviä lomakkeita kirjoitettaessa. Carbac- 
lomakkeissa, jotka myös tulivat maassamme käytäntöön 1930-luvulla, korva- 
taan hiilipaperit kokonaan ns. carbac-värillä. Aluksi jouduttiin tällaiset 
lomakkeet lähettämään Sveitsiin karbonoitaviksi, mutta pian kasvoi kysyn- 
tä niin suureksi, että omien erikoiskoneitten hankkiminen tähän tarkoi- 
tukseen tuli ajankohtaiseksi. Näiden koneiden avulla voidaan lomakkeiden 
takapinta käsitellä siten, että se muodostaa kertakäyttöisen jäljentävän pinnan. 
Tämä järjestelmä otettiin käytäntöön mm. sähkö- ja kaasulaskuissa. Edelleen 
mainittakoon vuosikymmenen loppupuolen uutuuksista Saksassa kehitetty 
uudentyyppinen Taylorix-kirjanpitojärjestelmä, jossa viennit tapahtuvat läpi- 
kirjoitusmenetelmän avulla yht'aikaisesti sekä asia- että aikajärjestykseen.. 


Kolmekymmenluvulla järjestettiin lukuisa joukko erilaisia näyttelyjä ja osal- 
listuttiin lähes kaikkiin huomattavampiin messu- ja näyttelytilaisuuksiin. 


Paragonin näyttelyosasto esitteli- 
jöineen vuoden 1930 messuilla. 


Niinikään jatkettiin edelleen pontevasti Paragonin toiminnan tunnetuksi teke- 
mistä voimaperäisen ilmoittelun avulla. Erikoista huomiota sai osakseen Para- 
gonin näyttelyosasto vuoden 1934 messujunassa. Tämän näyttelyosaston 
esittelijäksi näet kiinnitettiin silloinen, suurta mainetta saavuttanut kauneus- 


* kuningatar Ester Toivonen. Varsin monet liikkeen henkilökunnasta pitivät 


tätä johtaja Oldenburgin ehtymättömästä mainosideavarastosta pursunnutta 
tempausta aluksi harhaiskuna. Ajateltiin, että liikkeen arvovalta kärsisi. 
Toisin kuitenkin kävi, sillä neiti Toivonen osoittautui kauneutensa ja kuului- 


suutensa lisäksi erinomaiseksi Paragon-tuotteiden esittelijäksi suoriutuen uudes- 
ta osastaan erinomaisesti. i 


Maaseutunäyttelyjen avulla tehtiin Paragonin tuotantoa tunnetuksi kaikkialla, 
missä kauppa, teollisuus ja liike-elämä alkoivat voimistua. Tuskinpa maas- 
samme oli ainoatakaan huomattavampaa yritystä, joka ei tavalla taikka toi- 
sella olisi ollut liikesuhteissa Paragonin kanssa. 


SPERDKERD 


mullistava' uutuus 


SPEED-FEED on lisälaite 
tavalliseen kirjoituskoneeseen. 
Helposti kiinnitettävä  muuta- 
massa sekunnissa. Lomakkeet 
jäljennöksineen — aina 10:een 
saakka — voidaan kirjoittaa il- 
man aikaavievää hiilipaperei- 
den asettelua ja poistamista, — 
siitä laite huolehtii aulomaatti- 
sesti, 


SPEED-FEED on lyhyen ajan kuluessa otettu käytäntöön 
hyvin. monessa liikkeessä. M. m. se on käytännössä Suojelus- 
kuntain Yliesikunnassa, 


+. PARAGON .. 


Speed-Feed-ilmoitus Kauneuskuningatar Paragon-tuotteita Valkoisessa Salissa 
1930-luvulta. Ester Toivonen I Konttoritcknillisessä näyttelyssä 1935. 


Paragon-osaston esittelijänä 
messujunassa 1934. 


Johtaja Bengt Oldenburg 
työpöytänsä ääressä. 


Paragonin myynti- ja konttori- 
henkilökuntaa. 


Paragon-kassakuittiosasto vuonna 
1935. 


Yhtäjaksoisten lomakkeiden 
paino-osasto. 


, 


Paragonin nitomo, jossa suuri- 
kokoisten lomakkeiden niputta- 
minen on juuri käynnissä. 


Tehdas laajenee 


o 


Vuonna 1937, jolloin talouspulan seurauksista oli päästy vakiintuneisiin 
oloihin, katsottiin olevan oikea aika ryhtyä laajentamaan vuonna 1925 val- 
mistunutta tehdasrakennusta. Niinpä syksyllä 1938 valmistuikin kolme- 
kymmentä metriä pitkä tehdas jatkona aikaisempaan rakennukseen. Tästä 
uudesta tuotantotilasta Paragonkin sai lisätilaa painolleen ja nitomolleen. 
Näihin aikoihin alettiin suunnitella myös asuntokiinteistön rakentamista 
Töölönkadun tonttien Turuntien (Mannerheimintien) puoleiselle sivulle. Työt 
päästiin aloittamaan keväällä 1939. Toisen maailmansodan puhkeaminen 
saman vuoden syksyllä vaikeutti rakennustoimintaa ja viivästytti valmis- 
telutöitä, mutta rakennus saatiin kuitenkin valmiiksi keväällä 1940. Uusiin 
suojiin sijoitettiin myös Paragonin konttori ja näyttely. 


Vuonna 1938 kohtasi Paragonia ankara isku. Mies, joka oli niin merkittävästi 
vaikuttanut Paragonin syntyyn ja ripeään kehitykseen, johtaja Bengt Olden- 
burg, kuoli yllättäen elokuun 4 päivänä. Hänen poismenonsa, niin suuri kuin 
menetys liikkeelle olikin, ei kuitenkaan enää voinut horjuttaa Paragonin 
asemaa liike-elämässämme. Työ, jota johtaja Bengt Oldenburgin taitavalla 
ja ennakkoluulottomalla sekä kaukonäköisellä johdolla oli tehty lähes kolmen 
vuosikymmenen ajan, jatkui hellittämättä. 


II maailmansota ja järjestelmällisen 
suunnittelutoiminnan synty 


1940-luvun alkupuolella riehunut toinen maailmansota painoi selvästi lei- 
mansa myöskin Paragonin toimintaan. Uusia konehankintoja ei voitu tehdä, 
raaka-aineista, varsinkin carbac-väristä oli pula ja laatuvaatimuksista oli 
pakko tinkiä. Suuri osa henkilökunnasta taas oli puolustusvoimien palveluk- 
sessa. Varsin huomattavan osan sen aikaisista painotuotteista muodostivat 
elintarvikekortit, ostoluvat ja muut poikkeuksellisista oloista johtuvat artik- 
kelit. Elintarvikekortteja painettaessa olivat tarkastajat paikalla ympäri vuoro- 
kauden. Kaikki makulatuuri pantiin välittömästi suureen lukittuun laatik- 
koon, joka aika ajoin kuljetettiin tehtaan pannuhuoneeseen, jossa sisältö 
poltettiin tarkastajien läsnäollessa. Vieläpä tuhkakin tarkastettiin, ettei mitään 
olisi jäänyt palamatta. N 


Nämä 'pakkotyöt' oli ymmärrettävistä syistä painettava heti riippumatta siitä, 
mitä muita töitä koneissa kulloinkin oli parhaillaan käynnissä. Tästä oli 
valitettavana seurauksena, että omien vakioasiakkaiden tilaukset viivästyivät. 


Sota-aikana alkanut raaka-ainepula ja työvoiman niukkuus pakotti teollisuu- 
temme etsimään uusia menetelmiä, joiden avulla kaikki voimavarat, niin 
aineelliset kuin henkisetkin, voitaisiin käyttää hyväksi mahdollisimman tehok- 
kaasti. Teollisuuden piirissä harjoitettu rationalisoimistyö osoittautuikin varsin 
pian tulokselliseksi, eikä aikaakaan, kun samanlaista toimintaa alettiin joh- 
donmukaisesti harrastaa myös konttorityön alalla. Näin syntyi Paragonillakin 
erityinen lomakkeiden suunnitteluosasto vuonna 1944. Sen tehtävänä oli 
asiakkaille valmistettavien lomakkeiden ja lomakejärjestelmien luominen, 


A, 


Tasavallan presidentti ] K Paasikivi » 


vieraili Paragonin näyttelyosastolla 
vuoden 1948 messuilla. Presidentin 
takana vasemmalta oikealle: johtaja 
Pentti Lindroos, kauppa- ja teolli- 
suusministeri Uuno Takki, professori 
Wäinö Bonsdorff, presidentin van- 
hempi adjutantti, eversti R. Grön- 
vall. 


so. lomakkeiden rakenteen, osaisuuden, kirjoitustavan, kiertokulun ja sisällön 
mahdollisimman tarkoituksenmukainen suunnittelu. Tällä tavoin asiakkaat 
saavat toisaalta juuri heille parhaiten soveltuvan järjestelmän, ja toisaalta 
lomakkeet voidaan mitoittaa parhaiten kirjapainotyöhön soveltuviksi. 


Mitä asiakaspiirin laajentamiseen tulee, alettiin tehdä syvämuokkausta uusin 
keinoin. Näyttelyjä oli jo aikaisemmin järjestetty sekä omassa konttorissa että 
muualla, samoin kuin osallistuttu messutoimintaan, mutta nyt otettiin lisäksi 
käytäntöön uusi toimintamuoto: luentotoiminta. Paragonin suunnitteluosasto 
alkoi pitää ennen kaikkea lomakerationalisointia koskevia luentoja eriastei- 
sissa kauppaoppilaitoksissa, taloudellisten järjestöjen ja yhdistysten kokouk- 
sissa sekä yksityisten ja virastojen järjestämillä konttoriteknillistä alaa käsit- 
televillä erikoiskursseilla. Näiden kurssien ohjelmaan on usein liittynyt myös 
käynti Paragonin myyntinäyttelyssä. 


| 


R. Porogonin asiakkaan kertomaa: 


Vuosikymmenen loppupuolella Paragon teki sopimuksen tanskalaisen toimi- 
nimen A/S Pirekan kanssa sen kehittämien lipukejärjestelmien ja -laitteiden 
yksinmyynnistä ja niihin kuuluvien lipukkeiden valmistamisesta Suomessa. 
massat « ; Näitä lipukkeita käytetään mitä erilaisimpiin tarkoituksiin, kuten esim. matka- 


Hyviä uutisia muiltakin osastoiltamme 


ja pääsylippuina sekä pakettitarkkailussa. Järjestelmän etuna on täydellinen 


kassatarkkailu sekä nopea ja helppo käsittely. 


Imlen ja lait- 
teiden kehitystä ja käyttää hyväk= 
menne vusimpia soveliutuksiama:e. 


Muina uusina valmisteina mainittakoon vielä arkistointia helpottavat riippu- 


KE JA 
kansiot asiapapereiden, lomakkeiden, kirjeiden, valokuvien ym. säilyttämistä 
varten. Näihin aikoihin Paragon pääsi myös erikoistumaan yhtäjaksoisten lo- 


makkeiden painamiseen reikäkorttikoneita varten. Nämä reikäkorttikoneet, 
Ammattilehdissä ilmoiteltiin tii- 


viisti. Oheinen kuvamme esittää ; HY Sta 
Paragonin lehti-ilmoitusta vuo- vaativat huomattavan suuren nopeutensa vuoksi erikoista tarkkuutta lomak- 


joiden käyttö teollisuudessa ja liike-elämässä on jatkuvasti lisääntymässä, 


delta 1949. keita painavilta koneilta. 


« Viimeinen leipäkortti painettiin 
vuosiksi 1948—1949. Ä 


Paragonin tehdasrakennus Pitä- 
jänmäellä 7. 6. 1955, jolloin ra- 
kennustelineet olivat vielä osit- 
tain paikoillaan. 


Rakennustelineitä kuljetettiin 
pois toisesta ovesta samalla kun 
koneita tuotiin paikalle toisesta. 


Te 


Isokokoisten koneiden muuton 
jouduttamiseksi suurennettiin ovi- 
aukkoa seinää purkamalla. 


Paragon saa oman tehdasrakennuksen ja 


muodostetaan itsenäiseksi yhtiöksi 


Toisen maailmansodan ja sen jälkikauden poikkeuksellisista ajoista selvittiin 
vähitellen. Siirtyminen täysin normaaleihin oloihin kesti kuitenkin vuosikausia. 
Oli mitä pikimmin saatava sodan aikana kulunut ja osittain vanhentunutkin 
konekanta uusituksi, hankittava uudentyyppisiä laitteita ja päästävä taas 
kaikessa kansainväliselle tasolle. Jo sodan aikana oli tilanahtaus alkanut käydä 
ilmeiseksi, ja nyt suunnitteilla olleet konehankinnat edellyttivät paljon suurem- 


pia ja tarkoituksenmukaisempia tiloja kuin mitä vuonna 1925 rakennettu teh- 
das pystyi tarjoamaan. Ajatus oman tehdasrakennuksen suunnittelusta olikin 
herännyt jo 1940-luvulla, mutta vasta seuraavan vuosikymmenen alussa voitiin 
ajatusta ryhtyä toteuttamaan. Uuden Paragon-tehtaan rakennushanke pääsi 
varsinaisesti vauhtiin vuoden 1951 aikana, jolloin ruvettiin etsimään tonttia 
tulevaa rakennusta varten. Tontti hankittiin samana vuonna Helsingin kau- 
pungilta Pitäjänmäen teollisuusalueelta. Pian tämän jälkeen alettiin suunni- 
tella itse rakennusta käyttäen hyväksi niin kotimaassa kuin ulkomaillakin 
saatuja kokemuksia. Luotonsaanti- ym. vaikeuksien vuoksi päästiin raken- 
nustyöt aloittamaan vasta vuoden 1954 keväällä, ja ne saatiin loppuunsuori- 
tetuiksi seuraavan vuoden kevääseen mennessä. 


Kuten aikoinaan muutto Heikinkadulta Töölöön, tapahtui nytkin ko- 
neiden siirto Töölöstä Pitäjänmäelle kitkattomasti töiden siitä sanottavasti 
kärsimättä. Muutto aloitettiin ennakolta laaditun suunnitelman mukaan 
toukokuun 16 päivänä, ja sen oli määrä olla loppuunsuoritettu viimeistään 
syyskuun alkupäiviin mennessä, mutta jo elokuun 3 päivänä oli viimei- 
nenkin kone paikoillaan. Rakennuksen varsinaisen suunnittelutyön suoritti 
arkkitehti Eero A Kajava yhteistyössä Paragonin omien toimihenkilöitten 
kanssa. Valmistunut tehdasrakennus käsittää n. 22.500 m$ tehdas- ja 
varastotilaa. 


Itse rakennus edustaa alallaan tarkoituksenmukaisen tehdasarkkitehtuurin 
viimeistä sanaa. Se on kaksikerroksinen, ja ensimmäisessä kerroksessa sijaitse- 
vat paperi-, valmiste- ja polttoainevarastot, voimakeskus, pukeutumis- ja 
peseytymishuoneet, ravintola keittiöineen sekä lähettämö. Toisessa kerroksessa 
ovat korjauspaja, osa paperivarastoa, jonka yhteyteen on sijoitettu paperin- 
leikkuu- ja karbonointikoneet, pieni painosali, latomo sekä suuri painosali, 
jonka pinta-ala on n. 1.200 m?. Tehtaan suunnittelussa on nimen omaan 


- 


Paragonin näyttelyosasto vuonna 
1955 Suomen Suurmessuilla. 
*Työn iloa ja. tehokkuutta — 
oikeiden järjestelmien ja perus- 
teellisen suunnittelun avulla, ju- 
listetaan otsikkokilvessä. 

pidetty silmällä tehokasta työnjärjestelyä, ja näin onkin päästy siihen, että 
raaka-aine sananmukaisesti ajetaan rakennuksen toisesta päästä sisään ja 
valmiit tuotteet toisesta päästä ulos. Samoin on tehdasta suunniteltaessa 
otettu huomioon ne vaatimukset, jotka nykyään asetetaan siistille ja valoisalle 
työympäristölle. 


Samalla kun Erikoispainamo Paragonin tuotantoporras näin kokonaan siirtyi 

muualle, tuli tarkoituksenmukaiseksi oman yhtiön muodostaminen. Tämä 
; Ja | tapahtui 1. 9. 1955, jolloin Oy Paragon Ab:n toiminta itsenäisenä Oy Weilin 
& Göös Ab:n tytäryhtiönä alkoi. Yhtiön hallinnollinen puoli ja myyntikont- 
tori sijaitsevat kuitenkin edelleen Mannerheimintiellä. 


Paragonin näyteikkunoita vuonna 1956. Paragon Tekstiilimyyntinäyttelyssä vuonna 1958. 


Paragonin päämäärä on tänään sama kuin viisikymmentä vuotta sitten. 
Nykyään ovat vaatimukset kuitenkin aivan toiset, 'mutta niin ovat myöskin 
Paragonin mahdollisuudet niiden täyttämiseksi. 


Tämän päivän konttoritekniikka on varsin pitkälle kehittynyttä ja moni- 
tahoista. Erikoistuminen — teollisen aikamme iskusana — kuuluu myös liike- 
elämään ja konttoritekniikkaan. Alusta alkaen erikoistui Paragon palvelemaan 
liike-elämää konttoriteknillisillä laitteilla ja järjestelmillä. Silloin sillä oli tuke- 
naan ulkomailla saadut kokemukset, jotka sovellettuina voitiin välittömästi 
siirtää asiakkaitten hyödyksi. Viiden vuosikymmenen ajan on Paragon nyt 
kulkenut konttoriteknillisen kehityksen kärjessä maassamme, ja tänä aikana 
on ulkonaisen kehityksen ohella karttunut myös se omakohtainen, kokemuk- 
sista versova henkinen pääoma, jonka pätevä suunnittelutyö aina vaatii 
perustakseen. Näin varustettuna voi Paragon nyt paremmin kuin koskaan 
aikaisemmin palvella asiakkaitaan. Paragon pyrkii tarjoamaan asiakkailleen 
enemmän kuin pelkän valmisteen, se pyrkii tarjoamaan heille juuri kulloinkin 
kyseessä olevaa yksilöllistä tarvetta silmällä pitäen suunnitellun järjestelmän, 
joka tehokkaana osana liittyy organisaation muihin toimintoihin. 

Asiakkaiden kanssa neuvotellen 
ratkotaan päivittäin monia kont- 
toriteknillisiä  pulmakysymyksiä. 

